armvectores/hy_wikipedia_2023 huggingface dataset:
Էլզի Քրայսլեր Սեգար

Էլզի Քրայսլեր Սիգար (անգլ.՝ Elzie Crisler Segar, դեկտեմբերի 8, 1894(1894-12-08)[…], Chester, Իլինոյս, ԱՄՆ - հոկտեմբերի 13, 1938(1938-10-13)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի ծաղրանկարիչ, որն ավելի հայտնի է որպես 1929 թվականին նավաստի Պոպեյի կերպարի ստեղծող։


== Կենսագրություն ==
Ծնվել է բանվորի ընտանիքում, մանկուց օգնել է հորը որպես նկարիչ և պաստառագործ։ Այնուհետև սովորել է թմբուկ նվագել, աշխատել է վոդեվիլում  որպես թմբկահար և կինոմեխանիկ։ 18 տարեկանում որոշել է դառնալ ծաղրանկարիչ և քանի որ սկզբնական գործերը թերթերը չեն ընդունել, հեռակա ավարտել է Օհայո նահանգի Քլիվլենդ քաղաքում համապատասխան կուրսը։
Գնալով Չիկագո ծանոթացել է Ռիչարդ Աութքոլթի հետ, որն օգնել է աշխատել  Chicago Herald-ում։ 1916-1917 թվականերինն լույս է տեսել նրա առաջին աշխատանքը՝ Չարլի Չապլինի ծաղրանկարը։ 1918 թվականին միացել է մագնատ Ռենդոլֆ Հերթսին պատկանող «Chicago Evening American» թերթին, որտեղից տեղափոխվել է  «YorNewk Journal» ամսագիր և աշխատել երկար տարիներ։ Այդ թերթի համար նա սկսել է նկարել «Thimble Theatre» ծաղրանկարները, որտեղ 1919 թվականին հայտնվել են Օլիվ Օիլը և մի քանի այլ հերոսներ՝ ապագա նավաստի Պոպեյի պատմությունից, իսկ Պոպեյը՝ 1929 թվականին։
1938 թվականին մահացել է լեյկոզից և լյարդի հիվանդությունից։


== Ծանոթագրություններ ==


== Արտաքին հղումներ ==
«E.C. Segar» by Ed Black
Статья в Encyclopedia Britannica
Panini (երգ)

«Panini», ամերիկացի ռեփեր և երգչուհի Լիլ Նաս Էքսի երգը նրա նորամուտային 7 մինի ալբոմից (2019)։ Թողարկվել է որպես մինի ալբոմի երկրորդ սինգլ Columbia Records լեյբլում 2019 թվականի հունիսի 20-ին։ «Panini» երգը ձայնագրել են David Biral, Denzel Baptiste, Կուրտ Քոբեյնը, Մոնրետո Հիլըը Oladipo Omishore, իսկ պրոդյուսերը եղել է Take a Daytrip-ը։


== Պատմություն ==
«Panini» երգը թողարկվել է Columbia Records լեյբլում որպես Լիլ Նաս Էքսի սինգլ 2019 թվականի հունիսի 20-ին՝ 7 ալբոմի թողարկումից մեկ օր առաջ։ Բազմաթիվ երաժշտական հրատարակություններ գրել են, որ երգի կրկներգը ներառում է «In Bloom» ինտերպոլյացիա, որը ձայնագրվել է 1991 թվականին Nirvana խմբի կողմից, և որը գրել է Կուրթ Քոբեյնը։


== Հիթ-շքերթներ ==


=== Շաբաթական հիթ-շքերթներ ===


==== Տարեկան հիթ-շքերթներ ====


=== DaBaby ռեմիքս ===


== Հավաստագրումներ ==


== Թողարկման պատմություն ==


== Ծանոթագրություններ ==
Այծագետ

Այծագետ, գետ Գեղարքունիքի և Տավուշի մարզերում, Խաչարձան գետի աջ օժանդակը։ Սկիզբ է առնում Սառնուտ լեռան հյուսիսային լանջից և Ճերմակավան գյուղից 1 կմ հարավ–արևելք միախառնվում մայր գետին։ Երկարությունը 6 կմ է։


== Ծանոթագրություններ ==
Չիվեցանո

Չիվեցանո (իտալերեն՝ Civezzano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 3111 մարդ (2008), բնակչության խտություն՝ 207 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 38045։ Հեռախոսային կոդ՝ 0461։


== Ծանոթագրություններ ==
Սանագ

Սանագ, Սոմալիի 18 շրջաններից (գոբոլներից) մեկն է։ Կենտրոնը Երիգավո քաղաքն է։ Շրջանի մեծ մասը դե ֆակտո գտնվում է Սոմալիլենդ կոչվող պետության կազմում։ Սահմանակից է 4 շրջանների և Ադենի ծոցին հյուսիսից։ Ըստ 2012 թվականի տվյալների շրջանի բնակչությունը կազմել է 677 000 մարդ, տարածքը՝ 53 374 քառ. կմ։ Սանագ գոբոլը երքին բաժանումով բաղկացած է 5 շրջաններից։
Բաղիշ Հովսեփյան

Բաղիշ Արշակի Հովսեփյան (հոկտեմբերի 18, 1922(1922-10-18), Ներքին Ալուչալու, Նոր Բայազետի գավառ, Հայկական ԽՍՀ, ԱԽՖՍՀ - փետրվարի 10, 2004(2004-02-10), Երևան, Հայաստան), հայ արձակագիր։ ԽՍՀՄ գրողների միության անդամ 1957 թվականից։ ԽՄԿԿ անդամ 1942 թվականից։


== Կենսագրություն ==
Բաղիշ Հովսեփյանը ծնվել է Հայաստանի Մարտունու շրջանի (Գեղարքունիքի մարզ) Ներքին Ալուչալու (այժմ՝ Արծվանիստ) գյուղում։ Դպրոցն ավարտելուց հետո 1938-1940 թվականներին ուսուցչություն է արել հայրենի գյուղում, 1940-1943 թվականներին ծառայել խորհրդային բանակում, մասնակցել Հայրենական մեծ պատերազմին։ Վերադառնալուց հետո որոշ ժամանակ աշխատել է Մարտունու շրջանային թերթում։ 1950 թվականին ավարտել է ԵՊՀ բանասիրական ֆակուլտետը։ 1950 թվականից պատասխանատու աշխատանք է կատարել Հայաստանի Գրողների միությունում և «Գրական թերթի» ու «Սովետական գրականություն» ամսագրի խմբագրություններում, վարել է ՀԳՄ Սևանի ավազանի բաժանմունքի պատասխանատու քարտուղարի պաշտոնը։
Հովսեփյանի հոգեբանական-ռեալիստական բնույթի գործերում արտացոլվել են ծննդավայրը, պատերազմն (որի մասնակիցն էր) ու հետպատերազմյան տարիները («Սևան», 1958, պատմվածքներ, «Սերմնացանները չվերադարձան», 1962, վեպ, «Դու հասկացա՞ր ինձ», 1971, վեպ)։


== Երկեր ==
Ընտիր երկեր, 2 հատորով, հատոր 1, Երևան, 1987։
Ընտիր երկեր, 2 հատորով, հատոր 2, Երևան, 1988։
Ընտիր երկեր, Երևան, 1975, 600 էջ։
Դու հասկացա՞ր ինձ /գրքում տեղ են գտել «Սերմնացանները չվերադարձան» և «Դու հասկացա՞ր ինձ» վեպերը/, Երևան, 1971։
Զանգակ ձիուկը, Երևան, 1968, 16 էջ։
Սերմնացանները չվերադարձան, Պէյրութ, 1963, 362 էջ։
Սերմնացանները չվերադարձան /վեպ/, Երևան, 1962, 295 էջ։
Սևան /պատմվածքների ժողովածու/, Երևան, 1958, 244 էջ։


== Ծանոթագրություններ ==


== Աղբյուրներ ==
Հայկ Խաչատրյան, Գրական տեղեկատու, Երևան, 1986, էջ 318-319։
Հայկական համառոտ հանրագիտարան. հատոր 4, Երևան, 2003։
Էրիսոն (Ալյեի գավառ)

Անվան այլ կիրառումների համար տե՛ս՝ Էրիսոն (այլ կիրառումներ)Էրիսոն (ֆր.՝ Hérisson), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էրիսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03127։


== Բնակչություն ==
Համայնքի բնակչությունը 2008 թվականին կազմում էր 676 մարդ։


== Տնտեսություն ==
2007 թվականի տվյալներով 348 աշխատունակ տարիքի մարդկանցից (15-64 տարեկան) 246-ը տնտեսապես ակտիվ էին, 102-ը անգործունակ (ակտիվության ցուցանիշը 70,7 %, 1999 թվականին եղել է՝ 68,2 %)։ 246 աշխատունակ բնակիչներից 211-ը աշխատում էին (111 տղամարդ և 100 կին), անաշխատանք էին 35-ը (15 տղամարդ և 20 կին)։ 102 անգործունակ մարդկանցից 17-ը աշակերտներ կամ ուսանողներ են, 56-ը թոշակառու, 29-ը անաշխատունակ էին այլ պատճառներով։


== Տեսարժան վայրեր ==
Գաղիական պաշտպանական պարիսպներ
Միջնադարյան դղյակ (X և XIV դարեր)
Շատլուա ռոմանական եկեղեցի (XII դար)
Սեն Սովեր զանգակատուն (XIII դար)
Նոտր Դամ եկեղեցի (XIX դար)
Ժամատուն Գողգոթա (XIV դար)
Սենտ Էթյեն ժամատուն (XIV դար)


== Պատկերասրահ ==

		
		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էրիսոն» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-26 
«Էրիսոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Իսկրա (պարբերաթերթ)

«Իսկրա» («ռուս.՝ Искра», «Կայծ»), Ռուսաստանի վտարանդի սոցիալիստների քաղաքական թերթ, որը ստեղծվել էր որպես Ռուսաստանի սոցիալ-դեմոկրատական բանվորական կուսակցության (ՌՍԴԲԿ) պաշտոնական օրգան։ Համարվել է ռուսական առաջին մարքսիստական ընդհատակյա պարբերաթերթը։ Լույս է տեսել 1900—1905 թվականներին։
խմբագրավայրը՝ Մյունխեն (1900-1902), Լոնդոն (1902), ժնև (1903—1905)։ Տպագրվել է Լայպցիգում։ Սկզբում եղել է ամսաթերթ, 1902 թվականից՝ երկշաբաթաթերթ։ 
Խմբագրության կազմում էին Վլադիմիր Լենինը, Գեորգի Պլեխանովը, Յուլի Մարտովը, Պավել Աքսելրոդը, Վերա Զասուլիչը և Ալեքսանդր Պոտրեսովը։ Սկզբնապես թերթի մշակումը կատարում էր Լենինը։ «Իսկրա»-ի հրատարակմանն աջակցել են Կլարա Ցետկինը, Ա. Բրաունը, Յուրի Մարխլեսկին, Կ. Կվելչը։ խմբագրությունը հրատարակել է նաև «Զարյա» ամսագիրը, ագիտացիոն գրքեր, բրոշյուրներ, թռուցիկներ։ Որպես բնաբան վերցված էր դեկաբրիստների «Կայծից բոց կբռնկվի» (ռուս.՝ Из искры восгорится пламя) ասույթը։ 1903 թվականի նոյեմբերի 1-ին Լենինը դուրս եկավ «Իսկրայի» խմբագրությունից, թերթը անցավ Պլեխանովի և նրա գործընկերների ղեկավարությանը։ Թերթն անցավ մենշևիկների վերահսկողության տակ և մինչև 1905 թվականը տպագրվում էր Պլեխանովի կողմից։ Միջին տպաքանակը կազմում էր 8000։
1902-ին Սամարայում հիմնադրվում է «Իսկրայի» ռուսական կազմակերպության բյուրոն՝ ռուս, մարքսիստների գաղափարական և կազմակերպչական կենտրոնը, ստեղծվում են թերթի գործակալական ցանց և իսկրայական խմբեր, որոնք հետագայում դարձան բոլշևիկյան կուսակցության միջուկը։ Թերթի հրատարակումը դադարեց 1905-ին, 112-րդ համարից։
Լենինյան «Իսկրան» խորհրդային գաղափարախոսությամբ լայնորեն լուսաբանել է Անդրկովկասի (մասնավորապես Հաղպատի) հեղափոխական իրադարձությունները, մեծ տեղ հատկացրել ծավալվող բանվորական շարժումներին։ Լենինը «Իսկրայի» 33-րդ համարում անդրադարձել է «Պրոլետար» թերթում տպագրված «Հայ սոցիալդեմոկրատների միության» մանիֆեստին։ 
Լենինյան «Իսկրայի» գործունեությանն ակտիվ մասնակցել են Բոգդան Կնունյանցը և Ստեփան Շահումյանը։
(8623) 1981 EQ9

(8623) 1981 EQ9, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,155819 ա. մ., առավելագույնը մոտենում է 2,8201 ա. մ. հեռավորության վրա և հեռանում 3,4915 ա. մ.։ Արեգակի շուրջ մեկ ամբողջական պտույտ է կատարում 2047,7 երկրային օրվա ընթացքում, իր ուղեծրով շարժվելով միջինում 0,175807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8623) 1981 EQ9 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիվանդաղ

Դիվանդաղ, լեռ Իրանի Արևելյան Ադրբեջանում, Կարմիր գետի ավազանում, իրանական Ջուլֆայից մոտ 21 կմ հարավ֊արևմուտք։ Բարձրությունը 2281 մ։


== Ծանոթագրություններ ==
Սուրբ Պետրոս եկեղեցի (Յաֆֆա)

Սուրբ Պետրոս եկեղեցի (եբրայերեն՝ ‏כנסיית פטרוס הקדוש‎), ֆրանսիական եկեղեցի Իսրայելի Թել Ավիվ կենտրոնի Յաֆֆա քաղաքում։


== Պատմություն ==


=== Օսմանյան շրջան ===
Եկեղեցին կառուցվել է 1654 թվականին Սուրբ Պետրոսի պատվին՝ միջնադարյան ցիտադելի վրա, որը կառուցվել է Ֆրեդերիկ I-ի կողմից և վերանորոգվել է Լուի IX-ի կողմից XIII դարի երկրորդ կեսին։ XVIII դարի վերջին եկեղեցին երկու անգամ ավերվել է, և երկու անգամ էլ վերականգնվել է։ Ներկայիս շենքը կառուցվել է 1888 և 1894 թվականների միջակայքում, և վերանորոգվել է 1903 թվականին։


=== Այսօր ===
Ծառայությունն իրականացվում է անգլերեն, իսպաներեն, լեհերեն և եբրայերեն։ Այցելուների շրջանում կան լեհ օտարերկյա աշխատողներ, ովքեր գալիս են այստեղ շաբաթ օրերին՝ իրենց հանգստյան օրերին։


== Ճարտարապետություն ==

Հին Յաֆֆայի առավել վառ կառույցն է։ Եկեղեցու ինտերիերը հիշեցնում է Եվրոպայի տաճարները, բարձր կամարակապ առաստաղով, ապակենախշերով և մարմարյա պատերով։ Ապակենախշերը պատրաստված էին Մյունխենի հայտնի նկարիչ Ցետլերի կողմից։ Եկեղեցու ինտերիերի չորս պանելներին պատկերված են Սուրբ Պետրոսի կյանքի տեսարանները, այդ թվում նաև ձկան հրաշալի որսը, բանալիների հանձնումը, Քրիստոսի պայծառակերպությունը Թաբոր լեռան վրա և Խորհրդավոր ընթրիքի ժամանակ ոտքերի լվացումը։ Բացառությամբ Տաբիթայի, Սուրբ Ֆրանցիսկ Ասսիզեցու և Անարատ հղիության, եկեղեցու բոլոր մնացած պատուհաններին  պատկերված են իսպանական սրբերը. զարմանալի չէ, քանի որ ներկայիս շենքը վերանորոգվել է Իսպանիայի կողմից։ Ամբիոնը փորագրված է իրական փայտի տեսքով։
Սուրբ Պետրոսի եկեղեցին պարունակում է 13-րդ դարի Սուրբ Լուիի ցիտադելի մնացորդները, որոնք գտնվում են խորանից դուրս և աջ։ Մնացորդները ներառում են երկու ամբողջական կլոր ձև ունեցող սենյակ, որոնք ունեն ցածր առաստաղ և որմանցքներ։ Ոմանք պնդում են, որ հենց այդ սենյակներում է բնակվել Նապոլեոնը, երբ 1799 թվականին Եգիպտոս և Սիրիա արշավանքի ժամանակ այցելել է Սուրբ Պետրոսի եկեղեցին։


== Պատկերասրահ ==

		
		
		


== Ծանոթագրություններ ==
Գվերդիսուբան (այլ կիրառումներ)

Գվերդիսուբան (վրաց.՝ გვერდისუბანი) կարող է վերաբերել.

Գվերդիսուբան, գյուղ Վրաստանի Բորժոմի մունիցիպալիտետում։
Գվերդիսուբան, գյուղ Վրաստանի Խաշուրի մունիցիպալիտետ։
Իգոր Կոնդրաշյով

Իգոր Կոնդրաշյով (ռուս.՝ И́горь Серге́евич Кондрашёв, հոկտեմբերի 13, 1948(1948-10-13)), ռուս դիվանագետ։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1978 թվականից զբաղվում է դիվանագիտական գործունեությամբ։ Տիրապետում է իսպաներեն, ֆրանսերեն և անգլերեն լեզուներին։

1995-1999 թվականներին եղել է Ռուսաստանի Դաշնության արտաքին գործերի նախարարության առաջին եվրոպական դեպարտամենտի բաժանմունքի պետ։
1999 թվականից մինչև 2003 թվականը Բարսելոնայում եղել է Ռուսաստանի Դաշնության գլխավոր հյուպատոս։
2003-ից մինչև 2005 թվականը եղել է Ռուսաստանի Դաշնության արտաքին գործերի նախարարությա կադրերի դեպարտամենտի տնօրենի տեղակալ։
2005 թվականի հոկտեմբերի 10-ից մինչև 2011 թվականի հոկտեմբերի 4-ը Նիկարագուայում, Սալվադորում և Գոնդուրասում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2001 թվականի սեպտեմբերի 5)
1-ին դասի արտակարգ և լիազոր դեսպանորդ (2007 թվականի նոյեմբերի 28)
Արտակարգ և լիազոր դեսպան (2011 թվականի հունվարի 17)


== Ծանոթագրություններ ==


== Արտաքին հղումներ ==
Посол знает, что делать
Եվգենի Կադիլով

Եվգենի Վսեվոլոդովիչ Կադիլով (հոկտեմբերի 30, 1912, Ալեքսանդրապոլ ― մարտի 9, 1995), խորհրդային հյուսվածաբան, Անասնաբուժական գիտությունների դոկտոր (1951), պրոֆեսոր (1954), ՀԽՍՀ գիտության վաստակավոր գործիչ (1961)։


== Կենսագրություն ==
1935 թվականին ավարտել է Երևանի անասնաբուծական-անասնաբուժական ինստիտուտը։ 1951 թվականից նույն ինստիտուտի հյուսվածաբանության ամբիոնի վարիչն էր։ Գիտական ուսումնասիրությունները նվիրված են բրուցելոզի ժամանակ օրգանիզմի ռեակտիվականության, կենդանիների օրգանների և հյուսվածքների վերականգնման և այլ հարցերի։ 1958 թվականից անատոմների, հյուսվածաբանների և սաղմնաբանների համամիութենական գիտական ընկերության երևանյան մասնաճյուղի վարչության նախագահն էր։


== Ծանոթագրություններ ==
Սիկասո

Սիկասո (ֆր.՝ Sikasso), քաղաք Մալիի հարավային մասում։ Մալիում համարվում է համանուն տարածաշրջանի վարչական կենտրոնը և երկրորդ քաղաքը, որը բնակչության թվաքանակով 2012թվականի տվյալներով կազմում է 213 977 մարդ։ Ըստ 1998 թվականի մարդահամարի՝ Սիկասոյի բնակչությունը կազմում էր 113.803 մարդ:.


== Ընդհանուր տեղեկություններ ==
Սիկասոն գտնվում է երկրի մայրաքաղաքից 375 կմ հարավ-արևելք, Բամակո, Կոտ դ 'Իվուարի հետ սահմանից 100 կմ հյուսիս և Բուրկինա Ֆասոյի հետ սահմանից 45 կմ արևմուտք։
Սիկասոն բնակեցված է մի քանի էթնիկ խմբերով ՝ բամբարա, սենուֆո, բոբո, մանդինկա։
Սիկասոն բարձր զարգացած գյուղատնտեսական շրջան է։ Մշակված մրգերն ու բանջարեղենը կայուն եկամուտ են ապահովում քաղաքի գանձարանին ՝ վերացնելով դոտացիոն կախվածությունից ։
Քաղաքն ունի միջազգային օդանավակայան՝ «Սիկասո»․


== Կլիմա ==
Քաղաքի կլիման բնութագրվում է որպես տիպիկ ենթաբաժին։ Քաղաքում տարեկան ջերմաստիճանի տատանումները այդքան էլ մեծ չեն, իսկ խոնավ սեզոնը արտահայտվում է և տևում է մոտավորապես  կես տարի։ Տարեկան անձրևները կազմում են մոտ 1200 մմ, ընկնում են գրեթե մայիս-սեպտեմբեր ընկած ժամանակահատվածում։ Չոր եղանակը արտահայտվում է ձմռան ամիսներին։ Անձրևոտ և զով ամիսը օգոստոսն է։ Ամենաթեժ ամիսները մարտ և ապրիլն են, երբ ջերմաստիճանի միջին բարձրությունը գերազանցում է  37°C-ը։


== Քույր քաղաքներ ==
 Բրիվ լա Գայարդ , Ֆրանսիա


== Պատկերասրահ ==

		


== Ծանոթագրություններ ==
Թամար Աբակելիա

Թամար Գրիգորիի Աբակելիա (վրաց.՝ თამარ აბაკელია, ռուս.՝ Тама́ра Абаке́лия, օգոստոսի 19 (սեպտեմբերի 1), 1905, Խոնի, Իմերեթի մարզ, Վրաստան - մայիսի 14, 1953(1953-05-14), Թբիլիսի, ԽՍՀՄ), վրացի քանդակագործ և նկարիչ, ՎԽՍՀ արվեստի վաստակավոր գործիչ (1942 թ.), ԽՄԿԿ անդամ 1941 թվականից։


== Կենսագրություն ==
Թամար Աբակելիան ծնվել է օգոստոսի 19 (սեպտեմբերի 1) ին, Ծուլուկիձեում (այժմ՝ Խոնի)։ Նրա հատկանշական գործերից են՝ Մարքսիզմ-լենինիզմի ինստիտուտի վրացական մասնաճյուղի շենքի բարձրաքանդակները (1936-1937 թթ., Թբիլիսի), «Վրեժ կլուծենք» խմբաքանդակը (1944 թ.), Լեսյա Ուկրաինկայի հուշարձանը (1952 թ., Սուրամ), Ռուսթավելու «Վագրենավոր»-ի (1936-1937 թթ.) և Փշավելայի երկերի (1947 թ.) պատկերազարդումները։ Մի շարք կինոնկարների («Արսեն», «Գեորգի Սահակաձե» և այլն) և թատերական ներկայացումների ձևավորումների հեղինակ է։ Պատկերազարդել է «Սասունցի Դավիթ»-ի վրացերեն հրատարակությունը (1939 թ.), ձևավորել «Խատիջե» ներկայացումը Երևանի Սունդուկյանի անվան թատրոնում։ 1955 թվականին Երևանում կազմակերպվել է Աբակելիայի ստեղծագործությունների հետմահու ցուցահանդես։


== Ծանոթագրություններ ==


== Արտաքին հղումներ ==
Թամարա Աբակելիայի մասին IMDb բազայում (անգլերեն)
Թամարա Աբակելիայի կենսագրությունը (ռուսերեն)
Եղեգնաձոր պանիր

Անվան այլ կիրառումների համար տե՛ս՝ Եղեգնաձոր (այլ կիրառումներ)Եղեգնաձոր, ազգային պանիր, որ ստանում են կովի կամ այծի կաթից։ Հասունանում և պահվում է հատուկ մշակված կավե կճուճների մեջ։ Պանիրը սպիտակ գույնի է, ունի փափուկ, փշրվող կազմություն։ Հասունանում է վեց ամսվա ընթացքում և աչքի է ընկնում արտահայտված կծվաաղային համով, իսկ բարձր լեռնային բարկահամ կանաչեղենի շնորհիվ ձեռք է բերում յուրահատուկ բուրմունք։ Վաճառվում է 0,75 և 0,3 կգ տարողությամբ կավե կճուճների մեջ, որոնք հերմետիկորեն փակվում են կարմիր պարաֆինի շերտով։
Օգտագործվում է որպես նախուտեստ և աղցաններ պատրաստելու համար։ Ախորժաբեր է։ Գեղեցիկ փաթեթավորման շնորհիվ կարող է ծառայել որպես յուրատեսակ հուշանվեր։
Չոր նյութի մեջ պարունակվում է 50% յուղ, 45% ջուր, 3,5-5,0% աղ։


== Ծանոթագրություններ ==
Արաքսյանց, Անդրեյ (2007). «Հայկական պանրի գույները»
Երանոս (այլ կիրառումներ)

Երանոս, կարող է վերաբերել՝

Երանոս, գյուղ Հայաստանի Գեղարքունիքի մարզում,
Երանոս, գյուղ Արևմտյան Հայաստանում, Էրզրումի վիլայեթի Երզնկայի գավառում,
Երանոս, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում,
Երանոս, գյուղ Արևմտյան Հայաստանում, Էրզրումի վիլայեթի Ալաշկերտի գավառակում,
Երանոսի լեռնաշղթա, լեռնաշղթա Հայաստանում,
Երանոս, լեռնագագաթ է Հայաստանի Արարատի մարզի հյուսիսային եզրի մոտ՝ Երանոսի լեռնաշղթայի արևմտյան կեսում։
Դաուգավպիլսի շրջան

Դաուգավպիլսի շրջան (լատիշ․՝ Daugavpils novads), վարչատարածքային միավոր Լատվիայի հարավարևմտյան մասում, Լատգալիա և Սելիա պատմական մարզերում։ Բաղկացած է 19 վոլոստից և Դաուգավպիլս քաղաքից, որը և շրջանի վարչական կենտրոնն է։ Բնակչությունը 2009 թվականի հունվարի 14֊ի տվյալներով՝ կազմում է 28 733 մարդ։
Շրջանի մակերեսը 1877,6 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2009 թվականի հունվարի 14֊ին բնակչության թվաքանակը կազմում էր 28 733 մարդ․


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==
Կոլեկտիվ (գյուղ, Միխայլովսկի շրջան)

Կոլեկտիվ (ռուս.՝ Коллектив), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հողմավար

Հողմավար, սովորական հողմավար, բազեների ընտանիքի գիշատիչ թռչուն։ Մարմնի երկարությունը 31—38 սմ է, քաշը՝ 160— 240 գ։ Էգերն արուներից խոշոր են։ Տարածված է Եվրոպայում, Ասիայում (բացի ծայր Հյուսիսից) և Աֆրիկայում։ Հանդիպում է բոլոր գոտիներում, բացի տունդրայից։ Հյուսիսում ապրողները չվող են, հարավում՝ նստակյաց։


== Բնադրում ==
Բնադրում է ծառերին, ժայռերի վրա, հաճախ զբաղեցնում է ուրիշ թռչունների լքված բները, քանդված շինությունները։ Դնում է 4—5 ձու։ Թխսում են և էգը, և՝ արուն (28 օր)։ Սնվում է մանր կրծողներով, թռչուններով, միջատներով, մողեսներով։
Վերանա (Տրապիզոնի գավառ)

Վերանա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Պիտեր Խարանիս

Պիտեր Խարանիս (անգլ.՝ Peter Charanis, 1905 կամ 1908, Լեմնոս, Հյուսիսային Եգեյան կղզիներ, Հունաստան - մարտի 23, 1985(1985-03-23) կամ 1985, ԱՄՆ, ծննդյան անունը՝ Պանագիոտիս Խարանիս (հուն․՝ Παναγιώτης Χαρανής)), հունական ծագմամբ ամերիկացի գիտնական-պատմաբան, բյուզանդագետ և հայագետ։ Եղել է Ռաթգերի համալսարանի պատմական գիտությունների դոկտոր, աշխատել է Դումբարթոն Օկսում։


== Կենսագրություն ==
Պիտեր Խարանիսը ծնվել է 1908 թվականին Հունաստանի Լեմնոս կղզում։ 1920 թվականին ընտանիքի հետ արտագաղթել է ԱՄՆ և հիմնավորվել Նյու Ջերսիում։ Ավարտելով նախնական կրթությունը՝ ընդունվել է Ռաթգերի համալսարան, որտեղ ստացել է բակալավրի աստիճան։ Վիսկոնսինի համալսարանում Ալեքսանդր Վասիլևի ղեկավարությամբ ավարտել է դոկտորանտուրան։ Որպես ասպիրանտ շարունակել է կրթությունը Բրյուսելի համալսարանում բյուզանդագետ Հենրի Գրեգուարի գլխավորությամբ։ 1936-1938 թվականներին, մասնակցելով Գրեգուարի դասընթացին, Խարանիսը ծանոթանում է իր ապագա կնոջ՝ Մադլեն Շիլտզի հետ, ինչպես նաև աշխատել է Նիկողայոս Ադոնցի և Պաուլ Վիտեկի հետ։ Բրյուսելում գտնվելու ժամանակ տարվել է հայկական պատմությամբ, որի արդյունքում նրա հետազոտությունների մեծ մասը նվիրված է Բյուզանդիայում հայերի դերին։
Պիտեր Խարանիսը որոշ ժամանակ դասավանդել է Սալոնիկի համալսարանում, որից հետո 1938 թվականին վերադառնում է ԱՄՆ, որտեղ շարունակում է աշխատանքը Ռաթգերի համալսարանում։ Այդ ժամանակ ԱՄՆ-ում բյուզանդագիտության մակարդակը բավականին ցածր էր, բայց կարճ ժամանակ անց Խարանիսի ջանքերով համալսարանում բացվում է բյուզանդական հետազոտությունների մասնագիտացված կենտորն, որի դասախոսությունները ժամանակի ընթացքում շատ տարածված դարձան համալսարանում։ 1963 թվականին Խարանիսը դառնում է պատմության պրոֆեսոր։ 1964-1966 թվականներին Պիտեր Խարանիսը գլխավորել է համալսարանի պատմության մասնաճյուղը։ 1976 թվականին նա թողել է համալսարանի աշխատանքը։
Գիտնականը մահացել է 1985 թվականի մարտի 23-ին։


== Ընտրյալ մատենագրություն ==
"An important short chronicle of the fourteenth century", Byzantion 13 (1938)
"Byzantium, the West and the origin of the First Crusade", Byzantion 19 (1949)
"On the Social Structure and Economic Organization of the Byzantine Empire in the Thirteenth Century and Later", Byzantinoslavica 12 (1951)
"Ethnic Changes in the Byzantine Empire in the Seventh Century", Dumbarton Oaks Papers 13 (1959)
"The Armenians in the Byzantine Empire", Byzantinoslavica 22 (1961), Repr. Lisbon, 1963, London, 1972
"Observations on the Demography of the Byzantine Empire", XIII International Congress of Byzantine Studies,  Oxford, 1966


== Ծանոթագրություններ ==


== Աղբյուրներ ==
E. Laiou Angeliki (1985)։ «Peter Charanis, 1908-1985»։ Dumbarton Oaks Papers (Dumbarton Oaks) 39: xiii–xv։ ISSN 0070-7546 «Dr. Peter Charanis Dies at 76; Retired Professor at Rutgers»։ Նյու Յորք Թայմս։ մարտի 27, 1985։ Վերցված է 2007-01-10
Իտագուաի

Իտագուաի  (պորտ.՝ Itaguaí), քաղաք և համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Իտագուայի գավառի կազմի մեջ։ Բնակչությունը կազմում է 95 356 մարդ՝ 2007 թվականի տվյալներով։ Բնակչության խտությունը՝ 272 մարդ/կմ²։
Քաղաքի տոնը նշվում է հուլիսի 5-ին։


== Պատմություն ==
Քաղաքը հիմնադրվել է 1818 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 2.508.975.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 26.311,66 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,768 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Իտագուաիի մասին
Տիգրան Հարությունյան (այլ կիրառումներ)

Տիգրան Հարությունյան անվամբ հայտնի են մի քանի անձնավորություններ.

Տիգրան Էդուարդի Հարությունյան, հայ լրագրող, «Նոյյան տապան» լրատվական գործակալության տնօրեն։
Տիգրան Հակոբի Հարությունյան, հայ հեռուստառադիոհաղորդավար։
Տիգրան Դերենիկի Հարությունյան, ՀՀ պետական գործիչ, ՀՀ էկոնոմիկայի նախարարի տեղակալ։
Տիգրան Հարությունյան,  հայ շախմատիստ, գրոսմայստեր։
Հուսահատված հերոսների կղզին

«Հուսահատված հերոսների կղզին» (անգլ.՝ Total Drama Island), կանադական մուլտսերիալ, որը ստեղծել են «6teen» կազմակերպության հիմնադիրները՝ Ջենիֆեռ Պերսին և Տոմոմ Մագկիլիսոմը։ Նրանք այդ մուլտսերիալը ստեղծել են, որպիսզի նվիրեն «Teletoon» կանադական հեռուստաալիքին։ Հետագայում մուլտսերիալը վաճառվել է Ամերիկյան «Cartoon Network» հեռուստաալիքին։
Մուլտսերիալի գլախավոր հերոսները 22 դեռահասներ են, ովքեր մասնակցում են իրական շոուին, որը տեղի է ունենումմի ամայի վայրում՝Մուսկոկայում Օնտարիոյիում։ Մուլտսերիալը առաջին անգամ ցուցադրվել է 2007 թվականի հուլիսի 8-ին Կանադայում «Teletoon» հեռուստաալիքով։ Ամերիկայում Առաջին անգամ մուլտսերիալը ցուցադրվել է 2007 թվականին «Cartoon Network» հեռուստաալիքով։ Ռուսաստանում առաջին անգամ ցուցադրվել է 2010 թվականին «Cartoon Network» հեռուստաալիքով։ 2010 թվականի օգոստոսի 8-ին Ռուսաստանում ցուցադրվել է «2x2» հեռուստաալիքով։


== Պատմություն ==
Սկզբում խոսքեր էր տարածվել, որ «Հուսահատված հերոսների կղզին» մուլտսերիալի բովանդակությունը վերցված է Ամերիկյան «Survivor» կատակերգությունից  (ռուս.՝ «Выживший»), Ռուսաստանում ունենալով իր անլոգային-Վերջին հերոս։
Մի խոսքով, պրոեկտի հեղինակները որոշեցին ընդլայնել սցենարը։ Մինչև 2006 թվականը, երբ լույս տեսավ Հուսահատված հերոսների կղզի մուլտֆիլմը, իրենց բլոգում լույս տեսավ առաջին պրոմո ռոլիկը, հիմնված առաջին սեզոնի, առաջին սերիայի վրա, արդյունքում վերանվանվեցին ֆանատներ ապագայի «Camp TV» մուլտսերիալի ֆանատների։ Չնայած եղան նաև բացասական արձագանքներ, սակայն հիմնականում հիմնադիրները որոշեցին փոխել կերպարները և ամբողջությամբ փոխել սյուժետը, զգուշանալով քիչ ռեյտինգից և հավանական ոչ հայտնի մուլտսերիալ լինելուց, նրանցից մի քանիսըչկարողացան դիմնալ փոփոխություններին առաջին դերերի համեմատ, իսկ մի քանի փոփոխություններ այնքան էին, որ առաջնային վարիանտից մնաց միայն անունը։ Առաջին օրերին Առաջին իսկ օրերից այս մուլտսերիալը բավականին մեծ հաջողություններ գրանցեց և հասավ լավ արդյունքների ի տարբերություն Ջենիֆեր Պերտշը և Թոմ Մակգլիսան, այնպես ինչպես 6teen», «Боб и Маргарет», «Yûgiô» և ուրիշներ։


== Մասնակիցներ ==
22 մարդ, եկան մասնակցելու իրական շոուի, որը տեղի էր ունենում լքված ճամբարի տարածքում, որը գտնվում էր Մուսկոկի Օնտարիումում։ Կղզիում մնալով նրանք կաշխատեին հարյուր հազար դոլլար, եթե հաղթեին բոլոր փուլերում։ Դիդջեյը, Դունկանը, Տայլերը, Գարոլդը, Դժեֆը, Խեզերը, Լինդսին, Լեշոնան, Եվան, Ջաստինը, Օուենը, Նոյը, Տրենտը, Գվենը, Կոդին, Իզզին, Բրիդջիտը, Կորտնին, Կոտնին, Սեդին, Իզզիկիլը և Բետը ներկայացնում է տիպիկ դեռահասների յուրահատուկ մանրամասները։


== Թիմեր ==


== Չվերթների ցուցակ ==


== Ամբողջ Աշխարհում ==


== Ծանոթագրություններ ==


== Արտաքին հղումներ ==
Պաշտոնական կայք «Total Drama Island»
Պաշտոնական կայք «Total Drama Island»
Անգլիական բլոգ «Total Drama Island»
Կանադական օնլայն խաղ Archived 2007-07-14 at the Wayback Machine.
Պաշտոնական կայք Archived 2010-09-09 at the Wayback Machine.
Սուրբ Հակոբյանց փողոց

Սուրբ Հակոբյանց փողոց (եբրայերեն՝ רחוב סנט ג'יימס‎), կենտրոնական փողոց Երուսաղեմի հին քաղաքի Հայկական թաղամասում։ Արևմուտքից հատվում է Հայ պատրիարքության փողոցին, արևելքից՝ Արարատ փողոցին Հայկական և Հրեական թաղամասերի սահմանագծում։ Անվանվել է ի պատիվ  Հիսուս Քրիստոսի 12 առաքյալներից մեկի՝ Հակոբոս առաքյալի։ Հարակից Սուրբ Հակոբյանց վանքը նույնպես կառուցվել է նրա պատվին։


== Պատմություն ==
Փողոցը և նրա շրջակայքը կառուցված են Երուսաղեմի վերին քաղաքի ավերակների վրա, որն ավերվել է Երկրորդ տաճարի ժամանակ Հին Հռոմի կողմից։
Միջնադարից սկսած փողոցը եղել է Հայկական թաղամասի փակ տարածքում գտնվող հանրային սեփականություն։ Ճանապարհն անցնում է երկու հատվածների միջով (որոնք շրջապատված են պատով) հյուսիսային հատվածի, որտեղ բնակվում են հայկական ծագումով քաղաքացիներ և հարավային մասը, որը ծառայում է որպես «վանական համալիր» և ներառում է Սուրբ Հակոբյանց տաճարը, Հայկական թանգարանը և Սրբոց թարգմանչաց վարժարանը։  Այն նաև Յաֆֆայի դարպասից դեպի Հրեական թաղամաս տանող ամենակարճ ճանապարհն է։
Լուսանկարիչ Ջոն Ֆիլիպսը փողոցը նկարագրում է որպես ճանապարհ, որով տեղափոխում էին հրեա բանտարկյալներին Հագանայից և Իրգունից, ինչպես նաև 1948 թվականի Անկախության պատերազմի ժամանակ Հրեական թաղամասի համար ճակատամարտում տեղահանված տեղացիների դեպի «Քիշլա» թաղամասի բնակիչների կողմից հանձնման մասին համաձայնագրի ստորագրումից հետո։ Արաբական լեգեոնը ստիպված էր մաքրել ճանապարհը թշնամի արաբ բնակիչներից (Բանտարկյալներին բերել են Քիշլա, այնուհետև տեղափոխել Հորդանանի մեկուսարան, որտեղից մի քանի ամիս անց ազատ են արձակվել նորաստեղծ Իսրայել պետությունում)։


== Պատկերասրահ ==

		
		
		
		


== Ծանոթագրություններ ==
Հալիթ Էրգենչ

Հալիթ Էրգենչ (թուրքերեն՝ haːˈlit eɾˈgentʃ), ծնվել է 1970 թվականի ապրիլի 30-ին Ստամբուլում, Թուրքիա։ Թատրոնի և կինոյի թուրք դերասան։ 1989 թվականին «Beşiktaş Atatürk» դպրոցում ստացել է միջնակարգ կրթություն, այնուհետև ընդունվել է Ստամբուլի տեխնիկական ինստիտուտը՝ նավաստի դառնալու նպատակով։ 2011 թվականից սկսած նկարահանվում է թուրքական «Հոյակապ դար» հեռուստասերիալում՝ մարմնավորելով Սուլեյման I-ին։


== Ծանոթագրություններ ==
Խարս (այլ կիրառումներ)

Խարս, կարող է վերաբերել՝

Խարս - գյուղ Արևմտյան Հայաստանում, Էրզրումի վիլայեթի Թորթումի գավառակում
Խարս - գյուղ Արևմտյան Հայաստանում, Բիթլիսի վիլայեթի Մուշի գավառում
Դուգլաս շրջան (Իլինոյս)

Անվան այլ կիրառումների համար տե՛ս՝ Դուգլաս շրջան (այլ կիրառումներ)Դուգլաս շրջան (անգլ.՝ Douglas County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.080 կմ² է, բնակչությունը՝ 19.980 մարդ (2010 թ. տվյալներով)։ Շրջկենտրոնն է Տասկոլա բնակավայրը։ Կազմավորվել է 1859 թ.։
Նիկոլաս Փինեման

Նիկոլաս Փինեման (հոլ.՝ Nicolaas Pieneman, հունվարի 1, 1809(1809-01-01), Ամերսֆորտ, Ուտրեխտ, Նիդերլանդներ - դեկտեմբերի 30, 1860(1860-12-30), Ամստերդամ, Նիդերլանդներ), նիդերլանդացի նկարիչ, դիմանկարիչ։


== Կենսագրություն ==
Ծնվել է 1810 թվականի հունվարի 1-ին Ամերսֆորտում։ Հայրը նկարիչ Յան Վիլեմ Փինեմանն է։ Նա սովորել է իր հորից, նաև դասերի է հաճախել Ամստերդամի գեղարվեստի թագավորական ակադեմիայում։ Ամուսնացած չէ։
1830 թվականին ոսկե մեդալ է ստացել Հոլանդական թագավորական ինստիտուտից՝ «Սիրակուզախում զինվորից սպանված Արքիմեդը» կտավի համար։ Գլխավորապես նա հայտնի է իր դիմանկարներով, մասնավորապես թագավորական ընտանիքի անդամներին պատկերող։ Մարդկային արտաքինը արվեստում պատկերելով գերազանցել է հորը և ավելի մեծ համբավ է ձեռք բերել։ 1855 թվականին, Փարիզի Համաշխարհային ցուցահանդեսում ներկայացված Վիլհելմ II-ի և Վիլհելմ III-ի դիմանկարների համար արժանացել է Պատվավոր Լեգեոնի շքանշանի։ Եղել է նաև Նիդերլանդների առյուծի շքանշանի ասպետ (Նիդերլանդներ), Ադոլֆ Նասաուի և Կաղնե թագի (Լյուքսեմբուրգ) շքանշանների կոմանդոր, Բևեռային աստղ (Շվեդիա) շքանշանի ասպետ։
Ակտիվորեն զբաղվել է հասարակական գործունեությամբ․ 1855 թվականին դարձել է Ամստերդամի Arti et Amicitiae գեղարվեստական ընկերության համահիմնադիր և նախագահ։ Եղել է Գեղարվեստի թագավորական ակադեմիայի անդամ, մասնավորապես, ստացել է անընդմեջ Ակադեմիայի 8 պատվավոր մեդալ, այդ թվում՝ գիպսե արձանիկի համար։ Հանդիսացել է նաև Նիդերլանդների Արքայական  ինստիտուտի անդամ։ Աշխատանքների մեծ հավակածուն պահվում է Ռեյկսմյուզեում, այդ թվում՝ «Արքայազն Դիֆոնեգորոյի գերեվարումը գեներալ-լեյտենանտ Բարոն դե Կոքի կողմից» կտավը
:
Մահացել է 1860 թվականի դեկտեմբերի 29-ի լույս 30-ի գիշերը Ամստերդամում 51 տարեկան հասակում։ Թաղված է Նոր արևելյան գերեզմանատանը։


== Ծանոթագրություններ ==


== Գրականություն ==


== Արտաքին հղումներ ==
«Николас Пинеман» (հոլանդերեն)։ Biografisch Portaal[en] 
«Николас Пинеман» (հոլանդերեն)։ ArtIndex.nl
Սեն Ժենի դը Սենտոնժ

Սեն Ժենի դը Սենտոնժ (ֆր.՝ Saint-Genis-de-Saintonge ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դը Սանտոնժ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17331։


== Բնակչություն ==
Համայնքի բնակչությունը 2010 թվականին կազմում էր 1262 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Ժենի դը Սենտոնժ (ֆր.)
Կոմարովցի (գյուղ, Ստորոժինեցի շրջան)

Անվան այլ կիրառումների համար տե՛ս՝ ԿոմարովցիԿոմարովցի (ուկրաիներեն՝ Комарівці), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Կոմարովցի գյուղում բնակվում էր 1 135 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոմպեո

Մոմպեո (իտալերեն՝ Mompeo), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 548 մարդ (2008 թվականին), խտություննը կազմում է 50 մարդ/կմ²։ Տարածքը կազմում է 11 կմ²։ Փոստային ինդեքս՝ 2040։ Հեռախոսսյին կոդ՝ 0765։
Քաղաքի հովանավոր սուրբը Սուրբ Էդիդոն է (իտալերեն՝ Sant’Egidio)։


== Ժողովրդագրություն ==


== Համայնքի վարչակազմ ==
Հեռախոս։ 0765 578018
Էլ-փոստ։ comcollevecchio@libero.it
Պաշտոնական կայք։ http://www.comune.collevecchio.ri.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բնակավայրի պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
DMarket

DMarket, առցանց ծառայություն, որը թույլ է տալիս խաղացողներին վաճառել, գնել կամ փոխել խաղային առարկաներ։ Խաղի մշակողները գումար են վաստակում գործարքների միջորդավճարներից։ DMarket կայքն ու հավելվածը թողարկվել է 2017 թվականին, աջակցող կենտրոնը տեղակայված է Սանտա Մոնիկեում։ Ինչպես նաև մասնաճյուղեր ունի Կիևում և Լոնդոնում։ 


== Պատմություն ==
DMarket ընկերությունը հիմնվել է 2017 թվականին Վլադիմիր Պանչեկոի կողմից, ով հանդիսանում է Suntechsoft Corp Limited և World of Games Global Games ընկերությունների տերը, ինչպե նաև աշխարհում խաղային առարկաների վաճառքով երկրորդ ամենամեծ ընկերության Skins.Cash-ի տնօրենը։ Ընկերության համահիմնադիրները դարձան NAVI կիբերսպորտային ակումբի հիմնադիր Ալեքսանդր «ZeroGravity» Կոխանովսկին  և Թամարա Սլանովան։ 
DMarket-ը իրականացրեց մետաղադրամների մետաղադրամների սկզբնական տեղաբաշխման 2 ռաունդ, 2017 թվականի օգոստոսին և նոյեմբերին։ Առաջին ռաունդի ժամանակ վաճառվեց ավելի քան 11,5 մլն դոլարի թոքեն։ Երկրորդ ռաունդի արդյունքներով ներդրումների ծավալը ավելացել էր հասնելով 19,1 մլն դոլարի։ 
DMarket-ի պասիվ ֆինասնսավորման փուլին մասնակցեց կալֆոռնիական ներդրումային Pantera Capital ընկերությունը և GrowthUP խմբի հիմնադիր Դենիս Դոկոգոպոլին։ 
Պլատֆորմի ալֆա տարբերակը թողարկվեց 2017 թվականի հոկտեմբերին։ 2018 թվականի մարտին ներկայացվեց ավելի բարելաված տարբերակ, որն արդեն պարունակում է Steam-ի ինտեգրացիա, և թույլ է տալիս գնել խաղային առարկաներ Counter-Strike: Global Offensive և Dota 2 խաղերի համար։ 2018 թվականի մարտին ընկերությունը հայտարարեց Unity Technologies-ի հետ համագործակցության մասին։ 
2018 թվականի ապրիլին DMarket-ը թողարկեց Android օպերացիոն համակարգի համար նախատեսված էլեկտրոնային դրամապանակը, որը թույլ էր տալիս խաղացողներին պահպանել իրենց առարկաները և միջոցները հավելվածում։ 2018 թվականի հունիսին ներկայացվեց նաև iOS օպերացիոն համակարգի համար նախատեսված տարբերակը։ 2018 թվականի օգոստոսին DMarket-ը ներկայացրերց SDK նախատեսված Unity-ի խաղերի համար։ 
2018 թվականի հոկտեմբերին DMarket բացեց գրասենյակ Լոնդոնում, ավելացնելով անգլերեն տարբերակը ռուսերենին։ 2018 թվական հոկտեմբերին DMarket-ը հայտարարեց Xsolla վճարային համակարգի հետ համագործակցության մասին։ 2018 թվականի նոյեմբերին ծառայությունը հասանելի էր 7 լեզուներով՝ գերմաներեն, իսպաներեն, ֆրանսերեն, կորեերեն, լեհերեն, պորտուգալերեն և թուրքերեն։ 
2022 թվականի փետրվարի 27-ին DMarket-ը արգելափակեց բոլոր ռուսական և բելառուսական հաշիվները, որպես պատճառ հանդիսացավ Ուկրանիայի տարածքում ընթացող ռազմական գործողությունները։ Ռուս և բելառուս օգտատերերի հաշիվներից հանվեց ողջ միջոցները և փոխանցվեց ուկրանիական բանակին։ 


== Ծանոթագրություններ ==
Սեն Տիբո (Էնայի գավառ)

Սեն Տիբո (ֆր.՝ Saint-Thibaut), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը Սուասոնն է։
Համայնքի INSEE կոդը 02695։


== Բնակչություն ==
2010 թվականի տվյալներով՝ բնակչությունը կազմում է 307 մարդ։


== Տնտեսություն ==
2010 թվականին համայնքի 37 աշխատունակ (15-64 տարեկան) բնակիչներից 27-ը տնտեսապես ակտիվ էին, 10-ը՝ ոչ ակտիվ (ակտիվության ցուցանիշը կազմել 73,0%, 1999 թվականին եղել է 68,8%)։ 27 տնտեսապես ակտիվ բնակիչներից աշխատում էին 24-ը (13 տղամարդ և 11 կին), գործազուրկ էին 3-ից (2 տղամարդ և 1 կին)։ 10 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 6-ը՝ թոշակառուներ, 2-ը տնտեսապես ոչ ակտիվ էին այլ պատճառներով։


== Տե՛ս նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Սեն Տիբո (ֆր.)
Եժի Շտուր

Եժի Օսկար Շտուր (լեհ.՝ Jerzy Oskar Stuhr, ապրիլի 18, 1947(1947-04-18), Կրակով, Լեհաստան), լեհական թատրոնի և կինոյի դերասան, սցենարիստ, ռեժիսոր և մանկավարժ։ Արժանացել է բազմաթիվ մրցանակների ու պարգևների։


== Կենսագրություն ==
Եժի Շտուրը ծնվել է Կրակովում։ Հայրը ավստրիացի էր, իսկ մայրը՝ լեհուհի։ 1972 թվականին ավարտել է Կրակովի պետական բարձրագույն թատերական դպրոցը, որից հետո մինչև 1991 թվականը աշխատել է Կրակովի Հին թատրոնում։ Արժանացել է բազմաթիվ պատվավոր պարգևների, ինչպես թատրոնում, այնպես էլ կինոյում խաղացած դերերի համար։ 1980-ական թվականներին ելույթներ է ունեցել Իտալիայում և 1982 թվականին արժանացել քննադատների մրցանակին։ Դասավանդում է Կրակովի պետական բարձրագույն թատերական ուսումնարանում և 1991-1996 թվականներին եղել է այդ հաստատության ռեկտորը։
Եժի Շտուրը նկարահանվել է լեհ հայտնի ռեժիսորների ֆիլմերում։ Այդ ֆիլմերից են «Միլիոն Լաուրայի համար» (1971թ.), «Գիշերվա երրորդ մասը» (1971թ.), «Կինոսիրողը» (1979թ.), «Պատահար» (1981թ.), «Աշխարհների պատերազմը. Հաջորդ հարյուրամյակը» (1981թ.), «Նոր ամազոնուհիներ» («Սեքս առաքելություն» 1983թ.), «Հանդարտ արևի տարին» (1985թ.), «Օ-բի, օ-բա. Քաղաքակրթության վերջը» (1984թ.), «Կինգսայզ» (1987թ.), «Դեժա Վյու» (1989թ.), «Երեք գույն. Սպիտակ» (1993թ.), «Վարձու մարդասպանը» (1997թ.), «Դաուն Հաուս» (2001թ.) և այլն։ Եժի Շտուրի ռեժիսորական աշխատանքներից են «Մեղսագործուհիների ցուցակը» (1994թ.), «Սիրային պատմություններ» (1997թ.), «Մեկ շաբաթ տղամարդու կյանքից» (1999թ.), «Շուրջպար» (2007թ.) և այլ ֆիլմեր։ 2000-2010 թվականներին Եժի Շտուրը զբաղվում էր աուդիոգրքերի ձայնագրմամբ։


== Անձնական կյանքը ==
Եժի Շտուրը ամուսնացել է ջութակահարուհի Բարբարա Շտուրի հետ։ Ունի երկու երեխա։ Որդին դերասան Մացեյ Շտուրն է, իսկ դուստրը՝ նկարչուհի Մարիաննա Շտուրը։
2011 թվականին Եժի Շտուրը կոկորդի հետ կապված խնդիրների պատճառով հայտնվել էր հիվանդանոցում։ Նրա մոտ հայտնաբերել էին կոկորդի քաղցկեղ։ Նա լուրջ խնդիրներ ուներ նաև նախկինում տարած ինֆարկտի պատճառով, որի արդյունքում գրել էր «Սրտային հիվանդություն, կամ իմ կյանքն արվեստում» գիրքը։


== Մասնակի ֆիլմագրությունը ==
Դերասան

Ռեժիսոր


== Ծանոթագրություններ ==
Ստարայա Բերյոզովկա (գյուղ, Սերգաչսկի շրջան)

Անվան այլ կիրառումների համար տե՛ս՝ Ստարայա ԲերյոզովկաՍտարայա Բերյոզովկա (ռուս.՝ Старая Берёзовка), գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի սպառողական ընկերությունների միություն

Հայաստանի սպառողական ընկերությունների միություն (Հայկոոպ)


== Ստեղծում ==
Ստեղծվել է 1917 թվականին։ Բարձրագույն մարմինը լիազորների համագումարն է (ՀԽՍՀ Հայկոոպի առաջինը՝ 1923 թվականին), գործադիրը՝ վարչությունը։ Ստորին օղակը՝ սպառողական ընկերությունը (կոոպերատիվ), գործում է ըստ կանոնադրության, տնօրինում հիմնական և շրջանառու միջոցները։
Տնտեսական և իրավական առումով առևտրական հիմնարկություն է եղել, որն իրականացրել է առևտրի և հասարակական սննդի կազմակերպման գործը գյուղական վայրերում։ Պլանավորել է սպառողական կոոպերացիայի տնտեսական գործունեությունը, ղեկավարել գյուղատնտեսական սպառողական ընկերությունների աշխատանքները, ապահովել կոոպերատիվ դեմոկրատիայի սկզբունքների պահպանումը։
Կազմակերպել է գյուղատնտեսական հումքի և արտադրանքի մթերումներ, արտադրում ժողովրդի սպառման ապրանքներ։ Հայկոոպը 1986 թվականին միավորել է 685 հազար փայատեր՝ 11 մլն փայատիրական ֆոնդով։ Հայկոոպի կոոպերատիվ տեխնիկումը (Երևանում) կադրեր է պատրաստել բնագավառի համար։
Լեռնային պարեկ

Լեռնային պարեկ, 1964 թվականին «Երևանի փաստա-վավերագրական ֆիլմերի ստուդիայի» նկարահանված հայկական սև-սպիտակ ֆիլմ։


== Սյուժե ==
Ֆիլմը պատմում է լեռնային փլուզումները կանխարգելող և դրանց հետևանքները վերացնող լեռնագնացների մասին։


== Նկարահանող խումբ ==
Սցենարի հեղինակ՝ Գ. Առաքելյան
Ռեժիսոր/մոնտաժող՝ Արտավազդ Փելեշյան
Օպերերատոր՝ Բ. Հովսեփյան


== Ծանոթագրություններ ==
Ալեքսանդր Ֆեդուլով

Ալեքսանդր Ֆեդուլով (ռուս.՝ Федулов, Александр Иванович), (փետրվարի 3, 1947(1947-02-03) - փետրվարի 25, 1996(1996-02-25)), խորհրդային և ռուս ռեժիսոր-մուլտիպլիկատոր, նկարիչ-մուլտիպլիկատոր, նկարիչ։


== Գործունեություն ==
Աշխատել է «Էկրան» և «Սոյուզմուլտֆիլմ» ստուդիաներում։ Եղե է Ալեքսանդր Տատարսկու «Իջնում էր նախորդ տարվա ձյունը» և «Լուսնի հակառակ կողմը» մուլտֆիլմերի առաջատար նկարիչ-մուլտիպլիկատորը։ «Կուբիկ» մուլտիպլիկացիոն հեռուստապարբերականի ստեղծողներից մեկն է եղել։
1993 թվականին Վադիմ Կուրչևսկու և Ստանիսլավ Սոկոլովի հետ վերստեղծում են մուլտիպլիկացիոն ֆիլմերի ռեժիսորների արհեստանոցը, որը հիմնադրել էր Իվան Իվանով-Վանոն 1952 թվականին։


== Ֆիլմագրություն ==
Ռեժիսոր

1980 թվական` «Մետամորֆոզա»
1984նթվական` «Դա ընդհանրապես այդ մասին չէ»
1985 թվական «Նապաստակին չեն տեսել»
1986 թվական` «Վերջ»
1986 թվական` «Կամաց, անցնում է գործողությունը»
1987 թվական «Անհանգիստ գիշեր»
1987 թվական «Ի չար նապաստակի»
1987 թվական` «Գաղտնաբառը չիմանալով...»
1987 թվական` «Թույլ տալ անցնել»
1987 թվական` «Սառը, տաքը»
1988 թվական` «Բնության հետ մենակ»
1988 թվական «Մշակույթի այգի»
1989 թվական` «Համբույր»
1989 թվական «Լռության մեջ»
1990 թվական` «Տակառը»
1992 թվական` «Պոտեց»
1994 թվական` «Զոկին և Բադան»


== Մրցանակներ ==
1986 թվական` «Փոքրիկ Պոլկան» մրցանակ, խորհրդային մուլտիպլիկացիոն ֆիլմերի III փառատոն, Ռյազան։
«Դա ընդհանրապես այդ մասին չէ» մուլտֆիլմ.
1985 թվական` «Ոսկե աղավնի» (բարձրագույն մրցանակ) և Միջազգային կինոմրցանակի ֆեդերացիա XXVIII վավերագրական և կարճամետրաժ ֆիլմեր միջազգային փառատոն Լայպցիգում։
1986 թվական` VII միջազգային կինոփառատոնի առաջին մրցանակ, Զագրեբ` 86 «А» կատեգորիայում։
Մուլտֆիլմ «Վերջ»` Ոսկե մեդալ XII Միջազգային կինոփառատոն Վառնայում, 1987 թվական։
1986 թվականի սեպտեմբերի 28, Մոսկվա քաղաքի երիտասարդ կինոմատոգրաֆիստների 5-րդ փառատոն, մրցանակ` Ալեքսանդր Ֆեդուլովի լավագույն ռեժիսորական աշխատանքների համար, «Խորանարդ» մուլտֆիլմում «Նապաստակին չե՞ն տեսել» սյուժեի համար։


== Ցուցահանդեսներ ==
Ռեժիսոր և մուլտիպլիկատոր Ալեքսանդր Ֆեդուլովի անձնական ցուցահանդես։ Ցուցահանդեսի բացումը և վարպետի հիշատակի երեկոն տեղի է ունեցել 2009 թվականի սեպտեմբերի 25-ին։


== Ծանոթագրություններ ==


== Գրականություն ==
Лариса Малюкова На плечах великанов // Сверхкино. Современная российская анимация. — СПб.: Умная Маша, 2013. — С. 294. — 368 с. — (Ассоциация анимационного кино). — ISBN 978-5-9904193-1-5


== Արտաքին հղումներ ==
Ալեքսանդր Ֆեդուլովը animator.ru կայքում
Նշումներ նկարիչների մասին` Ալեքսանդր Ֆեդուլով
Ուկրաինական ռապսոդիա

«Ուկրաինական ռապսոդիա» (ռուս.՝ «Украинская рапсодия»), ռեժիսոր Սերգեյ Փարաջանովի գեղարվեստական ֆիլմը, որը նկարահանվել է 1961 թվականին։


== Սյուժե ==
Պատերազմի ժամանակ վիրավոր Անտոնը գերի է ընկնում։ Ուղեկցորդ պահակախմբից փախած խորհրդային ռազմագերուն փրկում է երգեհոնահար Վայները, որը նրան թաքցնում է իր տանը։ Երբ ամերիկյան զորքերը հասնում են քաղաք, Անտոնին թույլ չեն տալիս մեկնել՝ մինչև Գերմանիայում նրա գտնվելու բոլոր մանրամասների պարզելը։ Այդ ընթացքում նրա սիրելին՝ Օքսանան, ուկրաինական գյուղից մի աղջիկ, արդեն կորցրել է նրա վերադառնալու հույսը։ Գալիս են խաղաղ օրեր։ Գեղեցիկ ձայնի տեր Օքսանան ելույթ է ունենում վոկալիստների համաշխարհային մրցույթում և շահում է Գրան պրի։ Աղջիկը վերադառնում է իր գյուղ և կառամատույցում հանդիպում Անտոնին...


== Դերասանական կազմ ==
Օլգա Պետրենկո - Օքսանա ՄարչենկոԵվգենյա Միրոշնիչենկո - Օքսանա Մարչենկո (վոկալ)
Էդուարդ Կոշման - Անտոն
Սվետլանա Կոնովալովա
Ստեպան Շկուրատ - պապ
Եկատերինա Լիտվինենկո
Նատալյա Ուժվի - Նադեժդա Պետրովնա
Կոնստանտին Ստեպանկով
Դմիտրի Կապկա
Վալերի Վիտտեր - Ռուդի
Ալեքսանդր Գայ - Վայներ
Յուրի Գուլյաև - Վադիմ Չայկա
Սերգեյ Պետրով - ժյուրիի նախագահ


== Ծանոթագրություններ ==
Էստոնական ԽՍՀ-ի օրհներգ

Էստոնիայի Խորհրդային Սոցիալիստական Հանրապետության օրհներգ (էստ․՝ Eesti Nõukogude Sotsialistliku Vabariigi hümn, ռուս.՝ Гимн Эстонской Советской Социалистической Республики), Էստոնիայի ԽՍՀ-ի ազգային խորհրդանիշներից մեկը 1945-1990 թվականներին։ Օրհներգի բառերի հեղինակը Յոհաննես Սեմպերն է, իսկ երգահանը՝ Գուստավ Էռնեսաքսը։
Օրհներգը հաստատվել է 1945 թվականին։ 1956 թվականի հուլիսի 21-ին փոփոխվել է օրհներգի երրորդ տունը, որը նվիրված էր Խորհրդային պետության կենտկոմի քարտուղար Իոսիֆ Ստալինին։
1990 թվականի հուլիսի 21-ին Էստոնիայի գերագույն խորհուրդն ընդունեց օրենք, որով պատմության թատերաբեմից դուրս էր գալիս Էստոնիայի Խորհրդային Սոցիալիստական Հանրապետությունը։ Ըստ այդ օրենքի՝ Էստոնական ԽՍՀ-ի դրոշը և զինանշանը ևս դադարում էին գոյություն ունենալ, որպես պետական խորհրդանիշներ։


== Օրհներգի բառեր ==


== Տես նաև ==
Էստոնիայի Հանրապետության օրհներգ
ԽՍՀՄ օրհներգ


== Ծանոթագրություններ ==
Գումերովո (այլ կիրառումներ)

Գումերովո, կարող է վերաբերել՝

Գումերովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Գումերովո - գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
(2373) Իմմո

(2373) Իմմո (անգլ.՝ Immo), աստերոիդ աստերոիդների հիմնական գոտում։ Հայտնաբերվել է 1929 թվականի օգոստոսի 4-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,796595 ա. մ., առավելագույնը մոտենում է 2,3179 ա. մ. հեռավորության վրա և հեռանում 3,2753 ա. մ.։ Արեգակի շուրջ մեկ ամբողջական պտույտ է կատարում 1708,22 երկրային օրվա ընթացքում, իր ուղեծրով շարժվելով միջինում 0,210746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,09° անկյուն։
Իմմո աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2373) Իմմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարգո Ռոբի

Մարգո Էլիս Ռոբի (անգլ.՝ Margot Elise Robbie, հուլիսի 2, 1990(1990-07-02), Dalby, Ավստրալիա), ավստրալիացի դերասանուհի։ Հանդիսատեսին առավել հայտնի է «Հարևաններ» հեռուստասերիալում Դոնա Ֆրիդմենի և «Պան Ամերիքան»-ում Լորա Քեմերոնի դերերից, «Ընկերը ապագայից» «Ուոլ Սթրիթի գայլը» ֆիլմերում ունեցած դերակատարումներից։


== Վաղ տարիներ ==
Ծնվել է 1990 թվականի հուլիսի 2-ին, Ավստրալիայի Քուիսնլենդ նահանգի Գոլդ Քոսթ քաղաքում՝ ֆերմեր Մայք Ռոբիի և ֆիզիոթերապևտ Սառա Քեսլերի ընտանիքում։ Երեք երեխաներից ամենամեծն է։ Մանկությունն անցկացրել է Գոլդ Քոսթում՝ պապի և տատի ֆերմայում։ 2007 թվականին Ռոբին ավարտել է հայրենի քաղաքի «Սամերսեթ» քոլեջը, ապա 17 տարեկանում տեղափոխվել Մելբուրն՝ դերասանական կարիերա սկսելու համար։


== Գործունեություն ==
Հեռուստատեսությունում առաջնաելույթը կատարել է 2008 թվականին։ Հայտնի է դարձել «Հարևաններ» և «Պան Ամերիքան» հեռուստասերիալներում հանդես գալուց հետո։ Այնուհետև նկարահանվել է «Ընկերը ապագայից», «Ուոլ սթրիթի գայը», «Ֆոկուս» ֆիլմերում։ Նկարահանվել է նաև «Esquire» ամսագրում։
2016 թվականին թողարկված «Ինքնասպանների խումբ» ֆիլմում խաղացել է Հարլի Քուինի դերը։


== Անվանակարգումներ և մրցանակներ ==
2009՝ առաջադրվել է «Logie Awards» մրցանակին, «Most Popular New Female Talent» կատեգորիայում («Հարևաններ»)։
2011՝ առաջադրվել է «Logie Awards» մրցանակին, «Most Popular  Actress» կատեգորիայում («Հարևաններ»)։
2014՝ ստացել է «Empire Awards» մրցանակը, «Best Female Newcomer» կատեգորիայում («Ուոլ սթրիթի գայլը»)։
2015՝ առաջադրվել է «BAFTA» մրցանակին, «EE Rising Star Award» կատեգորիայում։


== Ֆիլմագրություն ==


== Ծանոթագրություններ ==


== Արտաքին հղումներ ==
Մարգո Ռոբին Internet Movie Database կայքում Internet Movie Database կայքում (անգլ.)
Մարգո Ռոբին Թվիթթերում
Կուլբակին (Ազովի շրջան)

Կուլբակին (ռուս.՝ Кульбакин ), գյուղակ Ռուսաստանի Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 60 կմ հեռավորության վրա։
Խուշետ

Խուշետ (ռուս.՝ Хушет), գյուղ Ռուսաստանի, Դաղստան հանրապետության Ցումադինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չանդար

Անվան այլ կիրառումների համար տե՛ս՝ Չանդար (այլ կիրառումներ)Չանդար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լոևո

Լոևո (ռուս.՝ Лоево), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)